Document ID: /roh_data/filtered/fineweb-2-filterrobots_roh.jsonl.gz/62731

Da quest avis è almain la directura da l'uffizi federal da sanadad, co ella ha ditg envers la Samstagsrundschau da Radio SRF. Las persunas vaccinadas hajan avunda, perquai ch'ellas hajan contribuì lur cumpart per che la pandemia saja insacura a fin.
Las vuschs criticas èn tenor Levy dentant numerusas e fitg preschentas, era perquai ch'ils tests n'èn betg pli gratuits davent da l'emprim d'october. Ella possia dentant chapir ch'il Cussegl federal è sa decis per questa via.
Era cler è per Anne Levy ch'i vegn a dar il proxim temp in tschert tractament inegual da la populaziun svizra.
Puspè demonstraziuns la fin d'emna
Entant han puspè pliras tschient persunas demonstrà a Lucerna cunter las mesiras da corona ed en spezial cunter l'obligatori da certificat. Quai ha confermà in pledader da la polizia envers l'agentura da novitads Keystone-SDA.
La demonstraziun n'è betg stada lubida rapports davart acts da violenza na datti il mument betg. Sa radunadas èn las demonstrantas ed il demonstrants da l'ina en plirs lieus a Lucerna – i ha dà plirs impediments dal traffic.